ສະຫະລັດ ລົງໂທດ ຮອບໃໝ່ ຕໍ່ອີຣ່ານ
ສະຫະລັດທຳການລົງໂທດເພີ່ມຕື່ມ ແລະເອົາມາດຕະການບໍ່ໃຫ້ອີຣ່ານ ສວຍໃຊ້ບໍລິສັດຕາງໜ້າ ເພື່ອລົບຫຼີກການລົງໂທດ
ສະຫະລັດໄດ້ທຳການລົງໂທດເພີ່ມຕື່ມຕໍ່ອີຣ່ານ ແລະເອົາບາດກ້າວຕ່າງໆ ເພື່ອຍຸຕິບໍ່ໃຫ້ ອີຣ່ານສວຍໃຊ້ບັນດາບໍລິສັດແລະທະນາຄານທີ່ຕາງໜ້າລົບຫຼີກການລົງໂທດເຫຼົ່ານີ້ ທ່ານ David Cohen ລັດຖະມົນຕີຊ່ອຍວ່າການກະຊວງການເງິນຂອງສະຫະລັດຮັບຜິດ ຊອບກ່ຽວກັບເລື່ອງກໍ່ການຮ້າຍ ກ່າວວ່າ ສະຫະລັດຈະສືບຕໍ່ເພີ່ມທະວີຄວາມກົດດັນຕໍ່ອີ ຣ່ານ ຕາບໃດທີ່ປະເທດດັ່ງກ່າວ ຍັງປະຕິເສດບໍ່ຍອມແກ້ໄຂບັນຫາຄວາມເປັນຫ່ວງກັງວົນ ຂອງໂລກກ່ຽວກັບໂຄງການສ້າງອາວຸດນິວເຄລຍຕາມທີ່ໄດ້ມີການກ່າວຫາກັນນັ້ນ ການເຄື່ອນໄຫວຂອງສະຫະລັດ ໃນວັນພະຫັດວານນີ້ ແມ່ນແນໃສ່ 11 ອົງການ ແລະ 4 ບຸກຄົນຂອງອີຣ່ານທີ່ກະຊວງການເງິນຂອງສະຫະລັດເອີ້ນວ່າ ເປັນພາກສ່ວນນຶ່ງຂອງຕາ ໜ່າງການແຜ່ຜາຍອາວຸດ ທີ່ໄດ້ຮັບການສະໜັບສະໜຸນຈາກລັດຖະບານ ນອກນັ້ນແລ້ວ ເຈົ້າໜ້າທີ່ສະຫະລັດຍັງໄດ້ເປີດເຜີຍລາຍຊື່ຈຳນວນນຶ່ງຂອງບໍລິສັດຕາງໜ້າ ທີ່ລັດຖະບານອີຣ່ານໄດ້ຕັ້ງຂຶ້ນ ເພື່ອລົບຫຼີກການລົງໂທດໃນການຂາຍນໍ້າມັນນັ້ນ ການລົງໂທດເທື່ອໃໝ່ນີ້ແມ່ນໄດ້ກັກຊັບສິນທີ່ກ່ຽວຂ້ອງຂອງອີຣ່ານຢູ່ໃນສະຫະລັດ ແລະ ຫ້າມບໍ່ໃຫ້ປະຊາຊົນອາເມຣິກັນເຮັດທຸລະກິດໃດໆກໍຕາມ ກັບບໍລິສັດຂອງອີຣ່ານ